Diari Oficial de la Generalitat Valenciana


Sumari del DOGV 8908, del 18-09-2020 (2020/7414)

DECRET 133/2020, d'11 de setembre de 2020, del Consell, d'autorització de la implantació d'ensenyaments universitaris oficials de màster i doctorat en la Universitat Jaume I de Castelló, la Universitat de València-Estudi General, la Universitat Politècnica de València i la Universitat d'Alacant.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8908

Data del DOGV
:   18-09-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/7414


Data del document
:   11-09-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Decret

Correcció d'errades

 Descriptors 

:   * Conselleria d'Innovació, Universitats, Ciència i Societat Digital
    * centre d'ensenyament

DECRET 133/2020, d'11 de setembre de 2020, del Consell, d'autorització de la implantació d'ensenyaments universitaris oficials de màster i doctorat en la Universitat Jaume I de Castelló, la Universitat de València-Estudi General, la Universitat Politècnica de València i la Universitat d'Alacant. [2020/7414]  
La Universitat Jaume I de Castelló, la Universitat de València-Estudi General, la Universitat Politècnica de València, i la Universitat d'Alacant han sol·licitat autorització per a implantar diversos ensenyaments universitaris oficials de màster i doctorat.  
L'article 37 de la Llei orgànica 6/2001, de 21 de desembre, d'universitats, estructura els ensenyaments universitaris oficials en tres cicles (grau, màster i doctorat), l'article 8.2 estableix que la creació, modificació i supressió de centres, així com la implantació i supressió dels ensenyaments conduents a l'obtenció de títols universitaris de caràcter oficial i validesa en tot el territori nacional, de conformitat amb el que es disposa en l'article 35, seran acordades per la comunitat autònoma i verificats, si es cau, pel Consell d'Universitats.  
  
La Llei 4/2007, de 9 de febrer, de la Generalitat, de coordinació del sistema universitari valencià, en l'article 37 disposa que correspon al Consell acordar la implantació i supressió d'ensenyaments conduents a l'obtenció de títols de caràcter oficial i validesa en tot el territori nacional que s'impartisquen en les universitats valencianes, així com el reconeixement d'altres titulacions, d'acord amb el procediment que, si escau, s'establisca reglamentàriament. El Reial decret 1393/2007, de 29 d'octubre estableix l'ordenació dels ensenyaments universitaris oficials.  
  
Els consells de govern i consells socials de les respectives universitats han adoptat els acords escaients, i el Consell Valencià d'Universitats i de Formació Superior ha estat informat el 02.07.2020 de les propostes d'implantació.  
Per això, de conformitat amb el i amb l'article 28.c de la Llei 5/1983, de 30 de desembre, de la Generalitat, del Consell, a proposta de la consellera d'Innovació, Universitats, Ciència i Societat Digital, prèvia deliberació Consell, en la reunió d'11 de setembre de 2020  
  
  
DECRETE  
  
Article 1. Autorització d'implantació d'ensenyaments  
S'autoritza la Universitat Jaume I de Castelló, la Universitat de València-Estudi General, la Universitat Politècnica de València, i la Universitat d'Alacant, a implantar en el curs 2020-2021 els ensenyaments universitaris oficials de màster i doctorat que figuren en els annexos, per al nombre de places que s'indica en cada cas.  
  
Article 2. Inscripció en el Registre i comunicació al Ministeri d'Universitats  
Aquestes autoritzacions es comunicaran al Ministeri d'Universitats per a la inscripció en el Registre d'Universitats, Centres i Títols (RUCT), i la remissió al Govern per a l'establiment del seu caràcter oficial.  
  
Article 3. Seguiment dels plans d'estudis  
El seguiment dels plans d'estudis verificats pel Consell d'Universitats es realitzarà per l'Agència Valenciana d'Avaluació i Prospectiva al cap de dos anys de la implantació, excepte en el cas que aquest procés coincidisca amb la renovació de l'acreditació.  
  
Article 4. Renovació de l'acreditació  
Abans del transcurs de quatre anys per als màsters i sis anys per als doctorats, a comptar des de la data de la verificació inicial o des de l'última acreditació, els títols hauran d'haver renovat l'acreditació en els termes establits en els articles 24.2 i 27 bis del Reial decret 1393/2007.  
  
DISPOSICIÓ ADDICIONAL  
  
Única. Limitació de la despesa  
L'aplicació i el desenvolupament d'aquest decret no podran tindre incidència en la dotació dels capítols de despesa assignats a la conselleria competent en universitats i, en tot cas, hauran de ser atesos amb els mitjans personals i materials de les universitats afectades.  
  
  
DISPOSICIÓ FINAL   
  
Única. Eficàcia  
Aquest decret tindrà efectes l'endemà de la publicació en el Diari Oficial de la Generalitat Valenciana.  
Contra aquest decret, que posa fi a la via administrativa, de conformitat amb el que s'estableix en l'article 123 de la Llei 39/2015, d'1 d'octubre, del procediment administratiu comú de les administracions públiques, es podrà interposar directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació en el Diari Oficial de la Generalitat Valenciana, d'acord amb el que es disposa en els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Potestativament, es podrà interposar un recurs de reposició davant el Consell, en el termini d'un mes a comptar des de l'endemà de la publicació d'aquest decret en el Diari Oficial de la Generalitat Valenciana, segons el que s'estableix en l'article 124 de la Llei 39/2015, d'1 d'octubre, tenint en compte que no es poden simultaniejar els dos recursos esmentats.  
  
València, 11 de setembre de 2020  
  
El president de la Generalitat,   
XIMO PUIG I FERRER  
  
La consellera d'Innovació,   
Universitats, Ciència i Societat Digital,   
CAROLINA PASCUAL VILLALOBOS  
  
  
ANNEX I  
UNIVERSITAT JAUME I DE CASTELLÓ  
  
MÀSTER  
Títol Nre. places Centre  
Màster universitari en Economia per la Universitat de València-Estudi General (coordinadora) i la Universitat Jaume I de Castelló 30 Facultat de Ciències Jurídiques i Econòmiques  
Màster interuniversitario en Química Sostenible amb la Universitat Jaume I de Castelló (coordinadora), la Universitat Politècnica de València, i la Universidad de Extremadura 30 Escola Superior de Tecnològia i Ciències Experimentals  
  
  
DOCTORAT  
Títol Nre. places Centre  
Programa de doctorat europeu conjunt Marie Sklodowska-Curie en Aplicacions Dinàmiques de Wearables amb Restriccions de Privacitat/European Joint Doctorate Marie Sklodowska-Curie in A Network for dynamic wearable applications with privacy constraints per la Universitat Jaume I de Castelló, Tampereen Teknillinen Yliopisto (Finlàndia), Universitatea Politechnica din Bucuresti (UPB) (Romania), Università degli Studi Mediterranea di Reggio Calàbria (Itàlia), i Vysoké Ucení Technické V Brne (República Txeca). [Interuniversitari] 3 Escola de doctorat  
  
ANNEX II  
UNIVERSITAT DE VALÈNCIA-ESTUDI GENERAL  
  
MÀSTER  
Títol Nre. places Centre  
Màster universitari en Investigació en Psicologia del Treball i de les Organitzacions (Joint Internacional Research Màster in Work and Organizational Psychology) per la Universitat de València-Estudi General, la U. Lüneburg i U.Maastricht.  
 30 Facultat de Psicologia  
Màster universitari Erasmus Mundus en Química Teòrica i Modelització Computacional (Theoretical Chemistry and Computational Modelling) per la Universidad Autónoma de Madrid (coordinadora), Université Paul Sabatier-Tolouse III, Rijksuniversiteit Groningen-University of Groningen, Katholieke Universitiet Leuven-Catholic University of Leuven, Universitat de Barcelona, Università degli Studi di Perusa, Sorbonne Université, Università degli Studi di Trieste, i la Universitat de València-Estudi General. 20 Facultat de Química  
Màster interuniversitari en Economia per la Universitat de València-Estudi General (coordinadora) i la Universitat Jaume I de Castelló. 15 Facultat de Economia  
Màster universitari en Estudis internacionals i europeus 30/40 Facultat de Dret  
  
  
  
  
ANNEX III  
UNIVERSITAT POLITÈCNICA DE VALÈNCIA  
  
MÀSTER  
Títol Nre. places Centre  
Màster universitari en Sistemes Intel·ligents de transport 25 ETSI Camins, Canals i Ports  
Màster universitari en Mitjans Socials i Comunicació Corporativa 25 Facultat d'Administració i Direcció   
d'Empreses  
Màster universitari en Ciberseguritat i Ciberintel·ligencia 50 ETS d- Ingenieria Informàtica  
Màster interuniversitari en Quimica Sostenible amb Universitat Jaume I de Castelló (coordinadora), Universitat Politècnica de València, i Universidad de Extremadura 30 Institut de Tècnica Quimica  
Màster universitari en Comunicació Transmèdia 30 Escola Politècnica Superior de Gandía  
  
  
  
  
ANNEX IV  
UNIVERSITAT D'ALACANT  
  
MÀSTER  
Títol Nre. places Centre  
Màster Universitari en Comunicació digital 35 Facultat de Ciències Econòmiques i Empresarials  
Màster Universitari en Conservació de la Biodiversitat i Restauració del Medi Martim i Terrestre 25 Facultat de Ciències  
Màster Universitari en Turisme Cultural 30 Facultat de Filosofia i Lletres  
Màster Universitari en Ciències de Dades 20 Escola Politècnica Superior  
  
  
DOCTORAT  
Títol Nre. places Centre  
Doctorat interuniversitari en Turisme: Universitat d'Alacant, Universidad Antonio Nebrija, Universidad Complutense de Madrid, Universidad de Cadiz, Universidad de Extremadura, Universidad de la Laguna, Universidad de Màlaga, Universidad de Santiago Compostela, Universidad de Sevilla, Universidad de Vigo, Universidad Rey Juan Carlos, i Universitat Oberta de Catalunya 15 Facultat de Turisme